46 AXEL ANTHON BJORNBO. 
ganske vist haft Ski med paa den tidligere danske Expedition, men 
de kom hovedsagelig til Nytte som — Brændsel! 
Medens Nordenskiöld saaledes trængte frem baade paa Vest- og 
Østsiden af Landet, var der under den grønlandske Kommissions 
Ledelse fra dansk Side paabegyndt et mere systematisk Arbejde paa 
at vinde Fremgang langs Østkysten sydfra, altsaa et Forsøg paa at 
føre det Arbejde videre, som Peder Olsen Walløe og Graah kun 
havde magtet at udføre en lille Del af. 
Der var dog den meget væsentlige Forskel paa de to ældre Rej- 
ser til Østkysten og den, der nu i 1883 paabegyndtes under Ledelse 
af nuværende Kommandør Gustav Holm, at Hensigten tidligere hoved- 
sagelig havde været at naa den gamle Østerbygd, medens det nu 
var de geografiske, geologiske, etnografiske og botaniske Undersøgel- 
ser, der var Hovedformaalet. Fraset Nordenskiöld var der ikke 
mange Sagkyndige, der troede paa, at man vilde finde Nordboruiner 
af videre Betydning øst for Kap Farvel. Naar man paa den danske 
Konebaadsexpedition i 1883—85 ikke fandt nogen, var det egentlig 
kun en Bekræftelse paa, hvad man paa Forhaand havde ventet sig, 
selv om den К. J.V. Steenstrup’ske Redegørelse for Misforstaaelsens 
ældre Historie og Forklaringen paa, hvordan den kunde opstaa, 
først fremkom kort efter Gustav Holms Hjemkomst. . 
I 1883 begyndte Konebaadsexpeditionen med at udlægge Depoter 
paa Østkysten, og i Sommeren 1884 trængte den rask frem og forbi 
Angmagssalik helt op til det nordligste beboede Sted, Sermiligak paa 
65° 52' п. Br., са. 800 km fra Kap Farvel. Medens Holms Næstkom- 
manderende T. V. Garde foretog Opmaalinger paa den sydligere Del 
af Kysten, overvintrede Holm i Angmagssalik, den tættest befolkede 
Egn paa Østkysten, og indsamlede et rigt etnografisk Materiale hos 
den her boende, næsten ganske ukendte Stamme. Næste Sommer fort- 
sattes Opmaalingsarbejderne paa Hjemvejen sydpaa. Vel funderet 
og programmæssig gennemført, som denne Expedition var, naaede 
den et solidt og mangeartet Resultat, selv om den ikke kom saa 
meget længere mod Nord, end det allerede var lykkedes Graah. 
Medens Holm og Garde virkede paa Østkysten, fortsatte J. A. D. 
Jensen Opmaalingsarbejdet paa Vestkysten, i Aaret 1884 paa Stræk- 
ningen Holsteinsborg—Sukkertoppen, og i 1885 paa Strækningen Sukker- 
toppen—Godthaab. En af hans Medhjælpere, С. Ryder, ledede der- 
næst i 1886—87 en Opmaalingsrejse til det nordligste Distrikt Uper- 
nivik og kortlagde Landet op til 74° 30‘, det Punkt, hvor Vestkystens. 
af den grønlandske Kommission udførte Kortlægning slutter. 
I Aarene 1884 og 1886 fortsatte Marineministeriet de hydrografiske 
Undersøgelser og Dybdelodninger ved Grønlands Kyst, men denne 
Gang i Davis-Strede. Under Kommando af Normann i 1884 05. 
